***** ΑΠΟΦΑΣΗ ΤΟΥ ΣΥΜΒΟΥΛΙΟΥ της 19ης Ιανουαρίου 1987 για την παράταση της δράσης που προβλέπεται στην απόφαση 81/859/ΕΟΚ περί της επιλογής και της λειτουργίας του εργαστηρίου συνδέσμου για την κλασική πανώλη των χοίρων (87/65/ΕΟΚ) ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την οδηγία 80/217/ΕΟΚ του Συμβουλίου της 22ας Ιανουαρίου 1980 περί θεσπίσεως κοινοτικών μέτρων για την καταπολέμηση της κλασικής πανώλης των χοίρων (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), την απόφαση 81/859/ΕΟΚ του Συμβουλίου της 19ης Οκτωβρίου 1981 περί της επιλογής και της λειτουργίας του εργαστηρίου συνδέσμου για την κλασική πανώλη των χοίρων (3), και ιδίως το άρθρο 5 δεύτερο εδάφιο, την πρόταση της Επιτροπής, Εκτιμώντας: ότι το άρθρο 5 της απόφασης 81/859/ΕΟΚ περιορίζει σε πέντε έτη τη δράση που προβλέπεται από την εν λόγω απόφαση· ότι, για να διασφαλιστεί η συνέχιση του κοινοτικού προγράμματος εξάλειψης της κλασικής πανώλης των χοίρων, να διατηρηθεί ο συντονισμός των εργαστηριακών εργασιών και να προωθηθούν οι διαγνωστικές μέθοδοι, θα πρέπει να παραταθεί η εν λόγω δράση· ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η δράση που αναφέρεται στην απόφαση 81/859/ΕΟΚ παρατείνεται για περαιτέρω περίοδο πέντε ετών μετά τη λήξη της περιόδου που αναφέρεται στο άρθρο 5 πρώτο εδάφιο της εν λόγω απόφασης. Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 19 Ιανουαρίου 1987.

[Source: multi_eurlex | Tokens: 1357]